Molde-trener: Tre spillere brøt klubbens alkohol-regelverk
– Det jeg kan si er at tre av våre spillere har brutt reglementet vårt internt med tanke på alkohol natt til tirsdag. Det var en fridag etterpå, men likevel er ikke dette slik vi ønsker å ha det, sier Moe til VG. Molde, som er serieleder, slo Haugesund borte sist søndag. Neste kamp er borte mot Mjøndalen kommende søndag. Redaksjonelt samarbeidVG har informasjon om at de aktuelle spillerne var på russefest. – Hva slags følger får dette for spillerne? Blir de bøtelagt eller må de stå over en kamp? – Det er ingenting jeg vil gå ut offentlig med, men det er som jeg sier at noen har brutt reglementet vårt. Det må vi håndtere. Hvordan vil jeg ikke gå ut med i allmenheten. Jeg skal håndtere det med de det gjelder innad i klubben, svarer Moe. – Jeg vil ikke uttale meg om konsekvenser. Jeg vil heller ikke gå inn på hva jeg har gjort eller hva som vil bli gjort, fortsetter Molde-treneren. Slik vant Molde sist kamp: – Hvordan vil du generelt si kulturen er i laget? – Det har ingen jeg kommentar til, utenom at jeg er veldig godt fornøyd med spillergruppen min. De har håndtert seg bra til nå, så fikk vi dessverre et brudd på reglementet vårt nå natt til tirsdag, svarer Moe. – Vil dette føre til ytterligere skjerping av regelverket deres? les også– Det får vi se på. Det er nå slik at hvis det er noen som ikke klarer å holde seg til regelverket, så får det følger, sier Moe. Han ønsker ikke å svare på hvordan klubbens alkohol-regler fungerer konkret. VG har forsøkt å få kontakt med de aktuelle spillerne – foreløpig uten å lykkes. Heller ikke klubbens mediesjef, Per Lianes, ønsker å sette VG i kontakt med spillerne. Mediesjefen svarer heller ikke på hvordan spillerne stiller seg til trenerens påstand om brudd på regelverket. Erling Moe har foreløpig ikke besvart det samme spørsmålet. Molde knuste Rosenborg 28. april:
Molde-trener Erling Moe (48) er skuffet over at tre av lagets spillere skal ha brutt klubbens alkohol-regelverk natt til tirsdag.